Dias Vakansieverblyf | LekkeSlaap
Vanaf R1 650 per nag(plek vir 8)
Dias Vakansieverblyf is 'n vierslaapkamer-selfsorghuis in 'n sekuriteitskompleks en 'n 800 m-stappie vanaf die strand.
Die dubbelverdiepinghuis bied slaapplek vir 8 gaste op beide vloere en beskik oor 4 badkamers. Die 2 kamers op die boonste vloer is gemeubileer met 'n koninggrootte-bed in 1 kamer en 'n dubbel- en 'n enkelbed in die tweede kamer. Die ander 2 kamers is met 'n koningingrootte-bed in 1 kamer en 'n stapelbed en 'n slaapbank in die ander kamer. Al die badkamers het storte en 3 van hulle is en suite.
Die huis het 'n ruim oopplan-kombuis op die grondvloer en is toegerus met 'n yskas-vrieskas, stoof, oond en 'n mikrogolfoond. Daar is ook 'n klein kombuis op die boonste vloer wat toegerus is met 'n yskas, mikrogolfoond en 'n tweeplaatstoof. 'n Wasmasjien en 'n tuimeldroër is ook beskikbaar.
Gaste kan van die gemeenskaplike swembad gebruik maak of langs die strand gaan stap. Mosselbaai bied 'n verskeidenheid besienswaardighede en doendinge: 4x4-roetes, visvang, bergfietsroetes, die Bartholomeu Dias Maritime Museum, die Cape St Blaise-ligtoring, die Tuinroete Kasino, die Hartenbos Waterpark en nog veel meer om die hele gesin te vermaak.